b'\n_START_ARTICLE_\nAltaidy\xc5\x8b t\xc5\xa1olmony\n_START_PARAGRAPH_\nAltaidy\xc5\x8b t\xc5\xa1olmony (\xd0\x90\xd0\xbb\xd1\x82\xd0\xb0\xd0\xb9\xd0\xb4\xd1\x8b\xd2\xa5 \xd1\x87\xd0\xbe\xd0\xbb\xd0\xbc\xd0\xbe\xd0\xbd\xd1\x8b, \xe2\x80\x9dAltain t\xc3\xa4hti\xe2\x80\x9d) on Altain tasavallassa Ven\xc3\xa4j\xc3\xa4ll\xc3\xa4 ilmestyv\xc3\xa4 altainkielinen sanomalehti._NEWLINE_Lehti on perustettu vuonna 1922 nimell\xc3\xa4 Kyzyl solun taby\xc5\xa1 (\xe2\x80\x9dPunaiset uutiset\xe2\x80\x9d). Vuonna 1923 se sai nimen Oirot jeri (\xe2\x80\x9dOroottien seutu\xe2\x80\x9d) ja vuonna 1925 Kyzyl Oirot (\xe2\x80\x9dPunainen Oirotia\xe2\x80\x9d). Nykyisell\xc3\xa4 nimell\xc3\xa4\xc3\xa4n lehti ilmestyy vuodesta 1948._NEWLINE_Altaidy\xc5\x8b t\xc5\xa1olmony ilmestyy kolme kertaa viikossa kahdeksansivuisena ja A3-kokoisena. Sen painos on 4\xc2\xa0500 kappaletta (huhtikuussa 2010). Julkaisijoina toimivat Altain tasavallan parlamentti ja hallitus sek\xc3\xa4 lehden toimitus.'